ועדת הכספים, כנסת 25, פרוטוקול מספר 207, 2023-08-16 00:00

משה גפני: אני מחדש את הישיבה

משה גפני:  אנחנו עוברים לנושא של שינויים בתקציב

משה גפני:  אני מבקש להעביר את השינויים שהם עודפים מתקציב של שנים קודמות

משה גפני:  את שאר הפניות נעשה בישיבה הבאה

משה גפני:  יש לנו את משרד הבריאות ומשרד הביטחון

משה גפני:  משרד הבריאות, פנייה מס' 24001, בבקשה

תמר צ'ין: אני תמר צ'ין, מאגף תקציבים

תמר צ'ין:  הפנייה נועדה להעביר עודפי תקציב בסך של 3,000,255,000 שקל משנת 2022 לשימוש ב - - -     

משה גפני: איך הצטבר כל כך הרבה כסף, שלושה מיליארד שקל, במשרד הבריאות, שמשווע לכסף

תמר צ'ין: מדובר בתקציב לשנת 2022 שחויב ולא בוצע במזומן

משה גפני: אבל משרד הבריאות, שנמצא במצוקה כספית גדולה – ואנחנו כולנו מעוניינים שבמשרד הבריאות יהיה כסף בשביל לעזור לאזרחים – איך הצטברו בו למעלה משלושה מיליארד שקל?      

תמר צ'ין: יש פה שני אירועים שאפשר להבחין ביניהם

תמר צ'ין:  יש את התקציב השוטף, שזה העודפים הקבועים, שלא גדולים בסכומים משמעותיים מהשנים הקודמות

תמר צ'ין:  ויש את עודפי הקורונה, שאלה באמת סכומים מאוד משמעותיים

תמר צ'ין:  מדובר למשל על רכש חיסונים, המשך תחזוקה של "מגן אבות" – כספים משמעותיים שהיו ב-2022 וחלק מהעודפים שלהם עוברים ל-2023

תמר צ'ין:  אלה הסכומים הגדולים

תמר צ'ין:  וגם צריך לזכור שתקציב משרד הבריאות הוא 45 מיליארד שקל בבסיס, ובנוסף, הקורונה זה עוד כמה מיליארדים, כך שמדובר בהרבה כסף

משה גפני: בכל זאת, זה הרבה כסף, גם באופן יחסי לתקציב הגדול של משרד הבריאות

תמר צ'ין: נכון

משה גפני: רבותיי, יש שאלות? מי בעד אישור העודף של משרד הבריאות? מי נגד? מי נמנע?     

משה גפני: אושרה

משה גפני: הבקשה אושרה

משה גפני:  הבקשה הבאה, 15001, משרד הביטחון

משה גפני:  בבקשה

שלומי רוט: אני שלומי רוט, מאגף התקציבים

שלומי רוט:  הפנייה התקציבית נועדה להעברת עודפים משנת התקציב 2022 לשנת התקציב 2023 בסך של 1,238,313,000 שקלים בתוכנית 1101, הוצאות ביטחוניות שונות

שלומי רוט:  מטעמי סיווג, הסברים בנוגע להתחייבויות אשר בגינן נוצרו העודפים יינתנו בוועדה המשותפת לוועדת הכספים וועדת החוץ והביטחון

משה גפני: אתה יכול להגיד לנו למה זה מגיע רק היום או אתמול, עם כל הלחץ שאנחנו נמצאים בו? למה זה לא הגיע בזמן?     

ינון אזולאי: זה לא לחוץ להעביר את זה היום, מכיוון שהוא עוד צריך להעביר את זה לוועדה המשותפת - - -     

שלומי רוט: לא, לכן זה לחוץ

ינון אזולאי: אבל היא לא תתכנס

ינון אזולאי:  בשבועיים הקרובים היא לא תתכנס, כי הכנסת בהדממה

משה גפני: למה זה לא הגיע לפני שבוע או שבועיים?     

שלומי רוט: מסיבות טכניות

ינון אזולאי: אם היית מביא את זה בשבוע שעבר או בתחילת השבוע אז היום היה אפשר לעשות עוד דיון, בוועדת החוץ והביטחון, ולגמור את הסיפור הזה

ינון אזולאי:  אבל לא עשיתם את זה

שלומי רוט: היו עיכובים טכניים

משה גפני: האם יכול להיות – ואולי אני חושד בכשרים – שאתם כבר משתמשים בכסף הזה מבלי שיש אישור של הוועדה המשותפת?     

שלומי רוט: לא

שלומי רוט:  מה הכוונה?     

משה גפני: אמרתי במפורש

משה גפני:  שאלתי האם זה נכון שאתם משתמשים בכסף הזה עוד לפני האישור של הוועדה המשותפת לוועדת הכספים וועדת החוץ והביטחון?     

שלומי רוט: לא שאני מכיר

שלומי רוט:  חד-משמעית לא, החשב לא ייתן לאשר את זה

משה גפני: בכסף הזה לא משתמשים עד שזה לא יאושר?     

שלומי רוט: הכסף עוד לא הועבר לתקנות של משרד הביטחון, אז הוא לא שם

משה גפני: ולמה לא הבאתם את זה מוקדם?     

שלומי רוט: מסיבות טכניות

משה גפני: הסיבות הטכניות האלה מסבכות אותנו

משה גפני:  אנחנו רוצים לעשות כמה ישיבות השבוע

ינון אזולאי: זה גם לטובת העניין, כי הם יכלו כבר היום לקבל את הכסף ולגמור את זה

משה גפני: נכון

משה גפני:  הרי לא יכנסו עכשיו את הוועדה המשותפת

משה גפני:  אתה ביקשת שיכנסו את הוועדה המשותפת?     

שלומי רוט: הוועדה המשותפת מתכנסת רק אחרי שמאשרים פה את העודפים

משה גפני: ומתי תהיה הוועדה המשותפת?     

שלומי רוט: אני לא יודע לתת תאריך בשמם

שלומי רוט:  הם יודעים שאנחנו רוצים להעביר את העודפים פה ואחרי זה להגיע לדיון אצלם

ינון אזולאי: אתם תסתדרו עם זה עוד שבועיים לפחות? כי זה המצב

ינון אזולאי:  גם אין בתקנון החרגה שמאפשרת לכנס את הוועדה המשותפת של כספים וביטחון

ינון אזולאי:  ההחרגה היחידה היא לוועדת החינוך

ינון אזולאי:  קחו את זה בחשבון, אנחנו רוצים לעזור

משה גפני: מי צריך לתת תשובה אם אפשר לכנס את הוועדה בהדממה?     

ינון אזולאי: בתקנון כתוב שרק ועדת חינוך מוחרגת בהדממה, בגלל פתיחת שנת הלימודים

משה גפני: הסעיף אומר ככה: "לא יתקיימו ישיבות ועדות בימי החופשה המרוכזת של עובדי הכנסת

משה גפני:  הגבלה זו לא תחול על ישיבה או סיור של ועדת החינוך, התרבות והספורט בקשר לפתיחת שנת הלימודים ועל ישיבות או סיורים שאותם יתיר יושב-ראש הכנסת באופן חריג"

יצחק פינדרוס: אז נדרש אישור יושב-ראש

יצחק פינדרוס:  את מי בחרתם ביום ראשון בתור ממלא מקום ליושב-ראש?     

משה גפני: אפשר לכנס ועדה, לא צריך לעשות מזה - - -     

ינון אזולאי: אני מציע לבקש מוועדת החוץ והביטחון שכבר יגישו בקשה ליושב-ראש הכנסת

משה גפני: אם יש דבר דחוף אני יכול לעשות ישיבה מחוץ לבניין

משה גפני:  כבר עשינו את זה

חוה אתי עטייה: אפשר לעשות בכפר המכביה

חוה אתי עטייה:  יש עוד העברות שהן דחופות

יצחק פינדרוס: משום-מה הדברים הדחופים לא הגיעו

יצחק פינדרוס:  צריך לשאול את אגף התקציבים למה

משה גפני: נכון, יש העברות דחופות שעד לרגע זה לא הגיעו

משה גפני:  הם מסתמכים על זה שאני איש ממלכתי ואני אעשה מה שפקיד בדרג ג' אומר לי

משה גפני:  היא שואלת בצדק, יש העברות, למה הן לא הגיעו

אימאן ח'טיב יאסין: גם יש דברים שנדרשים כדי לפתוח את שנת הלימודים, מה עושים איתם? מה עם התקציבים לחינוך בלתי פורמלי בחברה הערבית?     

משה גפני: את רואה פה משהו שעומד על סדר היום? חינוך או משהו כזה?     

אימאן ח'טיב יאסין: אני שואלת

משה גפני: אין

משה גפני:  אני אקבל על זה פרס ישראל? מה אני אקבל? צעקות אני אקבל

משה גפני:  העיתונאים יכתבו שגפני החרדי לא מביא

משה גפני:  לכי תסבירי להם שחלק מזה זה בגלל הבעיה הערבית

משה גפני:       מי בעד אישור הפנייה של משרד הביטחון? מי נגד? מי נמנע?     

משה גפני: אושרה

משה גפני: הפנייה אושרה

אחמד טיבי: רוויזיה

משה גפני: לא, די

אחמד טיבי: מה "די"? תעבירו את ה-200 מיליון

אימאן ח'טיב יאסין: אני גם מצטרפת לרוויזיה

משה גפני: אל תעשו את הרוויזיה, אני אצטרך לחכות עד אחרי המליאה - - -     

אימאן ח'טיב יאסין: כן נעשה

אימאן ח'טיב יאסין:  אנחנו רוצים את הכסף של הערבים

משה גפני: את צודקת

משה גפני:  אבל אם היה מגיע לפה חינוך והערבים לא היו בפנים אז - - -     

אימאן ח'טיב יאסין: כנראה שלא יביאו את החינוך - - -     

משה גפני: אימאן, אני מסביר לך

משה גפני:  אם היו מגיעות פניות מהמשרדים האלה והכסף הזה של הערבים לא היה מופיע בהן, אז את היית צודקת במאה אחוז

משה גפני:  ולא רק רוויזיה – תנהלי על זה מלחמה

משה גפני:  ואני איתך

אחמד טיבי: אז אם אתה אומר שלא תעביר כספים למשרד הפנים או למשרד האוצר כל עוד הערבים לא מקבלים את הכסף המוקפא שלהם, נסיר את הרוויזיה, אין בעיה

אחמד טיבי:  אגב, זה מה שאתה אמרת, גפני, ואני רק ניסחתי את זה מחדש

משה גפני: אני איתכם במאבק הזה, זה הרי ברור לגמרי, וגם אמרתי בישיבה הקודמת שאני לא מתכוון להרפות מזה, ואני גם יודע מראש הממשלה שזה הולך לפתרון

משה גפני:  כל ההעברות של משרד הפנים וכל זה – בינתיים אני לא מביא את זה

משה גפני:  אתה הרי יודע איך מנהלים מאבקים

משה גפני:  מאבקים מנהלים במדורג

משה גפני:  אני מציע שלא תשאירו את הרוויזיה

אימאן ח'טיב יאסין: אנחנו משאירים

אחמד טיבי: נדבר איתך אחר כך

משה גפני: תדברו איתי

משה גפני:  תודה רבה, הישיבה נעולה